**ANUNŢ**

Institutul Naţional al Magistraturii are plăcerea de a vă informa cu privire la organizarea, de către **Academia Oficiului European de Brevete**, a unui **seminar** **pentru judecătorii naționali cu privire la procedurile Oficiului European de Brevete (EPO).**

Seminarul se va desfășura în perioada **1-3 martie 2016**, **la sediul EPO din München** (Germania) și se adresează judecătorilor specializați în soluționarea cauzelor de proprietate intelectuală (în mod special brevete) sau care urmează să soluționeze astfel de cauze.

Seminarul se va desfășura în **limba engleză**.

Costurile aferente cazării vor fi suportate de Academia Oficiului European de Brevete care va realiza și demersurile de rezervare a camerelor de hotel, detalii privind hotelul la care va fi asigurată cazarea urmând a fi furnizate direct participanților selectați.

Costurile de transport internațional trebuie avansate de participanți, care trebuie să facă și demersurile de rezervare a biletelor de transport. Aceste costuri vor fi însă rambursate de organizatori (numai pentru transport la clasa economic), pe baza documentelor justificative de transport (tichete de îmbarcare, bilet electronic) prezentate de participant.

Organizatorii vor acorda o diurnă (ca rambursare a celorlalte costuri aferente participării la seminar), pe baza unui formular de rambursare completat de participant.

Magistrații interesați sunt rugați să consulte pagina acestui eveniment de pe site-ul EPO, la adresa <http://www.epo.org/learning-events/events/search/details.html?id=13302>

**Înscrierea în procedura de selecție se va face online, direct pe pagina evenimentului**, **selecția finală urmând a fi realizată de organizatori**.

Codul de autorizare pentru accesarea formularului de înscriere este JS01JTU2016

Termenul limită de înscriere este **17 ianuarie 2016**.

Pentru informații suplimentare, persoana de contact pentru acest eveniment din partea INM este dna. Nadia-Simona Țăran, personal de specialitate juridică asimilat judecătorilor și procurorilor, tel. 021.40.76.264, e-mail nadia.taran@inm-lex.ro